## Pravilnik o standardima i normativima prava iz obveznog zdravstvenog osiguranja za 1999. godinu

### NN 165/1998 (29.12.1998.), Pravilnik o standardima i normativima prava iz obveznog zdravstvenog osiguranja za 1999. godinu

# **HRVATSKI ZAVOD ZA ZDRAVSTVENO OSIGURANJE**

Na temelju članka 17. stavke 3. Zakona o zdravstvenom osiguranju ("Narodne
novine", broj 75/93, 55/96, 109/97, 13/98, 88/98 i 150/98), članka 18.
Zakona o zdravstvenoj zaštiti ("Narodne novine", broj 1/97 - pročišćeni
tekst) i članka 14. Statuta Hrvatskog zavoda za zdravstveno osiguranje
("Narodne novine", broj 1/94), Upravno vijeće Hrvatskog zavoda za zdravstveno
osiguranje na 7. sjednici održanoj 22. prosinca 1998. godine, donijelo
je

## **PRAVILNIK**

### **O STANDARDIMA I NORMATIVIMA PRAVA IZ OBVEZNOG ZDRAVSTVENOG OSIGURANJA ZA 1999. GODINU**

I. OPĆE ODREDBE

Članak 1.

Ovim Pravilnikom, sukladno Zakonu o zdravstvenom osiguranju (u daljnjem
tekstu: Zakon) i općim aktima Hrvatskog zavoda za zdravstveno osiguranje
(u daljnjem tekstu: Zavod), utvrđuju se standardi i normativi prava koja
se osiguravaju osiguranim osobama Zavoda obveznim zdravstvenim osiguranjem
u 1999. godini.

Prava iz obveznog zdravstvenog osiguranja, sukladno stavci 1. ovog članka,
obuhvaćaju: pravo na primarnu zdravstvenu zaštitu, pravo na specijalističko-konzilijarnu
zdravstvenu zaštitu, pravo na bolničku zdravstvenu zaštitu, pravo na korištenje
ortopedskih i drugih pomagala, pravo na lijekove i pravo na novčane nadoknade
i pomoći.

II. ZDRAVSTVENI STANDARD

Članak 2.

Standardi i normativi prava iz obveznog zdravstvenog osiguranja čine
zdravstveni standard u Republici Hrvatskoj (u daljnjem tekstu: Standard),
koji se pod jednakim uvjetima, sukladno pravima utvrđenim člankom 17. Zakona,
osigurava svim osiguranim osobama Zavoda, a određuje se na osnovi vrsta,
opsega i kakvoće ostvarivanja prava.

Članak 3.

Standard je uvjetovan demografskom strukturom, epidemiološkim pokazateljima
i potrebama pučanstva, a u okviru gospodarskih mogućnosti.

*1. Opseg prava na zdravstvenu zaštitu*

Članak 4.

U okviru Standarda, a na osnovi odredbi članka 17. Zakona, za 1999.
godinu osiguranim osobama Zavoda osigurava se pravo na zdravstvenu zaštitu
prema mjestu stanovanja, u opsegu određenom na osnovi *prosječnog broja
zdravstvenih usluga po osiguranoj osobi Zavoda,* kako slijedi:

**1. U primarnoj zdravstvenoj zaštiti:**

**1.1. U djelatnosti opće medicine osigurava se pravo na zdravstvenu
zaštitu svakom osiguraniku i osiguranoj osobi prema iskazanim medicinskim
potrebama, što u prosjeku na razini RH za 1999. godinu iznosi:**

- pregledi prema iskazanim potrebama za djecu do 18. godine života

- do 3 pregleda godišnje za osobe starije od 18 godina života

- 2 patronažne posjete (tijekom trudnoće, nakon porođaja maloj djeci
do navršene prve godine života, te rizičnim skupinama)

- 1 kućna posjeta doktora tijekom 4 godine

- 1 kućno liječenje tijekom 4 godine u trajanju od 10 dana

- zdravstvena njega u kući jedanput tijekom 32 godine u trajanju od
10x1 sat

**1.2. U djelatnosti zdravstvene zaštite predškolske djece osigurava
se pravo na zdravstvenu zaštitu prema iskazanim medicinskim potrebama i
sukladno provođenju mjera preventivne zdravstvene zaštite (cijepljenje,
sistematski pregledi)**

**1.3. U djelatnosti zdravstvene zaštite žena osigurava se pravo na
zdravstvenu zaštitu svakoj osiguranici i osiguranoj osobi - ženi prema
iskazanim medicinskim potrebama, što u prosjeku na razini RH za 1999. godinu
iznosi:**

- 1 pregled godišnje

- 1 PAP-a test - godišnje žena starijih od 20 godina

**- ginekološki ultrazvuk (jedna pretraga godišnje)**

**1.4. U stomatološkoj djelatnosti osigurava se pravo na zdravstvenu
zaštitu svakom osiguraniku i osiguranoj osobi prema iskazanim medicinskim
potrebama, što u prosjeku na razini RH za 1999. godinu iznosi:**

- do 2 pregleda godišnje, od kojih je jedan obvezan po pozivu za osigurane
osobe do 25 godina starosti

- obvezna fluoridacija zuba djece predškolske i školske dobi jedanput
godišnje

**1.5. U djelatnosti preventivno-odgojnih mjera zdravstvene zaštite
u srednjim i osnovnim školama osigurava se pravo prema iskazanim potrebama
za sistematskim i ostalim preventivnim pregledima, a sukladno specifičnim
preventivnim zdravstveno odgojnim mjerama**

**1.6. U djelatnosti laboratorijske dijagnostike osigurava se pravo
svakom osiguraniku i osiguranoj osobi prema iskazanim medicinskim potrebama,
što u prosjeku na razini RH za 1999. godinu iznosi:**

- 1 dijagnostički postupak, odnosno pretraga tijekom 2 godine

**1.7. U korištenju lijekova s Liste lijekova osigurava se pravo svakom
osiguraniku i osiguranoj osobi prema iskazanim medicinskim potrebama, što
u prosjeku na razini RH za 1999. godinu iznosi:**

- do 5 recepata godišnje

**2. U specijalističko-konzilijarnoj zdravstvenoj zaštiti osigurava
se pravo svakom osiguraniku i osiguranoj osobi prema iskazanim medicinskim
potrebama, što u prosjeku na razini RH za 1999. godinu iznosi:**

- do 2 pregleda godišnje

- do 1 dijagnostički postupak odnosno pretraga tijekom 5 godina (laboratorijski
postupci i pretrage, RTG, EKG, UZV - dijagnostika i sl.)

**3. U bolničkoj zdravstvenoj zaštiti osigurava se pravo svakom osiguraniku
i osiguranoj osobi prema iskazanim medicinskim potrebama, što u prosjeku
na razini RH za 1999. godinu iznosi:**

- jedanput tijekom 8 godina u trajanju od 10 dana (pravo na liječenje
u bolnici za zbrinjavanje akutnih bolesti)

- jedanput tijekom 30 godina u trajanju od 21 dan (pravo na liječenje
u bolnici za zbrinjavanje kroničnih bolesti)

- jednokratni boravak u trajanju od 14 dana u specijalnoj bolnici za
medicinsku rehabilitaciju dobrovoljnim davaocima krvi nositeljima priznanja
za 100 i više davanja

Zbog potrebe za povećanom zdravstvenom skrbi pojedinih kategorija osiguranih
osoba, opseg prava na zdravstvenu zaštitu osigurava i posebna prava hrvatskih
branitelja - invalida domovinskog rata u svezi s liječenjem bolesti koje
su nastale kao neposredna posljedica sudjelovanja u Domovinskom ratu.

Poradi poboljšanja zdravstvene zaštite osiguranim osobama na hrvatskim
otocima opseg prava na zdravstvenu zaštitu osigurava posebna prava osnovom
specifičnih standarda i normativa u zdravstvenim djelatnostima na tim područjima.

Poradi provođenja politike demografske obnove u Republici Hrvatskoj,
osiguravaju se i određena prava, te mjere zdravstvene zaštite materinstva
pojedinim kategorijama osiguranih osoba, osnovom porodnog dopusta, skraćenog
radnog vremena do navršene treće godine života djeteta sukladno odredbama
zakona i općim aktima Zavoda.

*2. Novčana vrijednost Standarda*

Članak 5.

Standard se određuje na osnovi standarda i normativa prava iz obveznog
zdravstvenog osiguranja, utvrđenim ovim Pravilnikom, ostalim općim aktima
Zavoda, a na osnovi osiguranih sredstava za obvezno zdravstveno osiguranje.

Standard iz stavke 1. ovog članka utvrđuje se u ukupnom novčanom iznosu
za pojedino pravo na način i u visini utvrđenoj zakonima i općim aktima
Zavoda, a raspoređuje se na osnovi Plana prihoda i izdataka Zavoda za 1999.
godinu i odluka o njegovom provođenju kako slijedi:

```
__________________________________________________________________________
                                                        Ukupan iznos
Red.            VRSTA PRAVA                             za pojedino
broj                                                    pravo u
                                                        000-kn
__________________________________________________________________________
        I. PRAVO NA ZDRAVSTVENU
        ZAŠTITU
1.      Primarna razina zdravstvene zaštite             2.114.694
1.1.    Pravo na korištenje lijekova na recept          1.867.406
1.2.    Cjepiva                                            20.000
2.      Sekundarna i tercijarna razina zdr.
        zaštite:                                        5.219.918
2.1.    specijalističko-konzilijarna zdrav. zaštita     1.504.175
2.2.    bolnička zdravstvena zaštita za:                3.715.743
2.2.1.  zbrinjavanje bolesnika s akutnim
        bolestima                                       3.278.330
2.2.2.  zbrinjavanje bolesnika s kroničnim
        bolestima                                         437.413
2.3.    posebni programi na tercijarnoj razini              4.100
3.      Pravo na ortopedska i druga pomagala              292.500
4.      Pravo na korištenje zdravstvene zaštite
        u inozemstvu                                       11.000
5.      Ostali troškovi zdravstvene zaštite               114.045
        UKUPNA ZDRAVSTVENA ZAŠTITA                      9.643.663
        II. PRAVO NA NOVČANE
        NADOKNADE I POMOĆI
1.      Nadoknada plaće za vrijeme privremene
        spriječenosti za rad                              886.443
2.      Pomoć za opremu novorođenog djeteta                69.300
3.      Nadoknada za vrijeme porodnog dopusta             497.500
4.      Nadoknada za putne troškove                        48.500
5.      Nadoknada za pogrebne troškove                     34.440
6.      Ostale nadoknade i pomoći                           3.044
        UKUPNO NOVČANE NADOKNADE
        I POMOĆI                                        1.539.227
        UKUPNA VRIJEDNOST STANDARDA                    11.182.890

```

III. PROVOĐENJE ZDRAVSTVENE ZAŠTITE

Članak 6.

Zavod osigurava provođenje zdravstvene zaštite u okviru Standarda putem
ugovornih zdravstvenih ustanova i ugovornih zdravstvenih djelatnika privatne
prakse, u pravilu, prema mjestu stanovanja osigurane osobe.

Članak 7.

Zdravstvena zaštita utvrđuje se po djelatnostima na primarnoj, sekundarnoj
i tercijarnoj razini.

Članak 8.

Zdravstvenu zaštitu u djelatnostima na primarnoj razini provode: doktori
medicine, doktori stomatologije, doktori specijalisti opće medicine, doktori
specijalisti školske medicine u dijelu preventivno-odgojne zdravstvene
zaštite u osnovnim i srednjim školama, doktori specijalisti pedijatrije,
doktori specijalisti ginekologije, doktori specijalisti epidemiologije,
dipl. ing. medicinske biokemije ili specijalisti medicinske biokemije,
ljekarnički djelatnici, zdravstveni djelatnici više i srednje stručne spreme
u domovima zdravlja, ljekarnama, zdravstvenim ustanovama hitne medicinske
pomoći, ustanovama za zdravstvenu njegu u kući, privatnim ordinacijama
u zakupu osnovom Pravilnika o uvjetima za davanje u zakup zdravstvenih
ustanova primarne zdravstvene zaštite i lječilišta ("Narodne novine" br.
6/96, 29/97 i 1/98, u daljnjem tekstu: Pravilnik o zakupu), u do sada ugovorenim
privatnim ordinacijama u vlastitom prostoru i u županijskim zavodima za
javno zdravstvo.

Članak 9.

Zdravstvenu zaštitu u djelatnostima na sekundarnoj razini provode sukladno
općim aktima Zavoda, klinički bolnički centri, kliničke bolnice, opće bolnice,
specijalne bolnice, poliklinike, državni zdravstveni zavodi, i iznimno
domovi zdravlja, privatni zdravstveni djelatnici u zakupu osnovom Pravilnika
o zakupu i do sada ugovoreni privatni zdravstveni djelatnici - specijalisti
u vlastitom prostoru.

Članak 10.

Zdravstvenu zaštitu u djelatnostima na tercijarnoj razini provode državni
zdravstveni zavodi, klinike i kliničke bolničke ustanove.

IV. STANDARDI I NORMATIVI ZDRAVSTVENE DJELATNOSTI

*1. Na primarnoj razini*

Članak 11.

Zdravstvena djelatnost na primarnoj razini obuhvaća:

1. djelatnost opće medicine

1.1. obiteljski doktor

1.2. patronažna zdravstvena skrb

1.3. zdravstvena njega u kući bolesnika

2. djelatnost zdravstvene zaštite predškolske djece

3. djelatnost zdravstvene zaštite žena

4. djelatnost polivalentne stomatološke zaštite

5. djelatnost higijensko-epidemiološke zaštite

6. djelatnost školske medicine za provođenje preventivno-odgojnih mjera
zdravstvene zaštite u osnovnim i srednjim školama

7. djelatnost za laboratorijsku dijagnostiku

8. ljekarničku djelatnost

9. djelatnost hitne medicinske pomoći.

Djelatnost školske medicine za provođenje preventivno-odgojnih mjera
zdravstvene zaštite u osnovnim i srednjim školama iz stavke 1. točke 6.
ovog članka provodi se sukladno odredbama Odluke o provedbi preventivno-odgojnih
mjera zdravstvene zaštite u osnovnim i srednjim školama za područje županije
i Grada Zagreba, Ministarstva zdravstva klasa: 011-01/97-01/0102, ur.broj:
534-02-30-97-001 od 3. rujna 1997. godine.

Članak 12.

Za provođenje zdravstvene zaštite na primarnoj razini utvrđuju se:

- kadrovski i vremenski normativi

- standardni broj osiguranih osoba po timu

- dobna struktura osiguranih osoba po timu u djelatnosti opće medicine

- laboratorijska dijagnostika prema Popisu laboratorijsko-dijagnostičkih
postupaka.

Pod vremenskim normativom iz stavke 1. podstavke 1. ovog članka podrazumijeva
se provođenje zdravstvene zaštite tijekom punog radnog vremena, utvrđenog
sukladno odredbama zakona i Pravilnika o radnom vremenu u zdravstvenim
ustanovama ("Narodne novine" broj 38/97).

Članak 13.

Standardi i normativi u zdravstvenim djelatnostima na primarnoj razini
navedeni su u tablicama:

1 - Kadrovski normativi u zdravstvenim djelatnostima na primarnoj razini
i standardni broj osiguranih osoba po timu

2 - Popis laboratorijsko-dijagnostičkih postupaka u primarnoj zdravstvenoj
zaštiti

*Tablica 1* – **Kadrovski normativi u zdravstvenim djelatnostima
na primarnoj razini i standardni broj
                   osiguranih osoba po timu**

```
______________________________________________________________________________________________
Red.    Vrsta zdrav. djelatnosti        Kadrovski normativ              Stand. br. osiguran.
broj                                    tima                            osoba u 1999. god.
_______________________________________________________________________________________________
0               1                               2                               3
_______________________________________________________________________________________________
1.      Opća medicina
1.1.    Obiteljski doktor*              1 doktor medicine                        1.700
                                        ili spec. opće med.
                                        1 med. sestra SSS
1.2.    Patronažna zdrav. skrb****      1 med. sestra VŠS                        5.100
                                        (djelatnosti opće medicine, zdrav.
                                        zaštita predškolske djece)
1.3.    Zdravstvena njega u             1. med. sestra
        kući bolesnika                  općeg smjera SSS
2.      Zdravstvena zaštita             1 spec. pedijatar                        1.000
        predškolske djece**             1 med. sestra SSS
3.      Zdravstvena zaštita žena        1 spec. ginekolog                        6.000
                                        1 med. sestra SSS
4.      Poliv. stom. zdrav. zaštita***  1 doktor stomatolog
                                        1 med. sestra SSS                        2.500
5.      Higijensko-epidemiološka        1 spec. epidemiologije                  50.000
        zaštita****                     ili higijene ili ekologije
                                        1 zdr. teh. VŠS
                                        1 zdrav. teh. SSS
6.      Preventivno-odgojne mjere       1 spec. školske medicine                 5.000
        zdravstvene zaštite             1 med. sestra SSS
        u srednjim i osnovnim školama
7.      Laboratorijska dijagnostika**** 1 dipl. ing. med. biokemije ili
                                        spec. medicinske biokemije
                                        1 zdrav. teh. VŠS                       40.800
                                        6 zdrav. teh. SSS
8.      Ljekarna                        1 mr. farmacije                          5.000
                                        0,5 farm. tehničara

```

**\***iznimno ugovara djecu predškolske dobi od 0-7 godina ako prema
mjestu stanovanja nemaju mogućnost izbora doktora specijalista pedijatra

**\*\***ugovara djecu predškolske dobi 0-7 godina, a iznimno može ugovoriti
i djecu školske dobi do završenog osnovnog školovanja u godini ugovaranja
(maks. 1200) i to kada specijalist pedijatar nije u mogućnosti popuniti
tim do standardom propisanog broja djecom predškolske dobi i kada na nekom
području nema dovoljan broj drugih doktora za koje bi se djeca školske
dobi opredijelila.

**\*\*\***obuhvaća provođenje stomatološke zdravstvene zaštite uključujući
stomatološko-protetske postupke i stomatološka pomagala. Polivalentni,
stomatološki tim obvezan je iskazati najmanje 20% bodova za izrađena stomatološko-protetska
pomagala mjesečno, što znači da se od ukupnog mjesečnog broja bodova koji
iznosi **2592** bodova, najmanje **518** bodova treba odnositi na
stomatološko-protetske postupke, te da se **518** bodova treba odnositi
na obvezne preventivne postupke.

**\*\*\*\***osnova ugovaranja je broj osiguranih osoba ugovorenih za
1999. godinu pri svim izabranim doktorima u djelatnostima opće medicine
i zdravstvene zaštite predškolske djece na području mjerodavnog doma zdravlja.

**9. Hitna medicinska pomoć (HMP)**

Na području doma zdravlja (u daljnjem tekstu: DZ) koji zbrinjava do
40.000 stanovnika HMP se ustrojava dežurstvom ili pripravnošću izabranih
doktora primarne zdravstvene zaštite.

Na području DZ koji zbrinjava od 40.000 stanovnika i više, HMP se ustrojava
kao posebna služba, a zaposlenici rade u redovnom radu (jedinice i stanice
hitne medicinske pomoći).

Standardni tim pripravnosti:

1 - doktor medicine

1 - vozač (+ 1 sanitetsko vozilo)

Standardni tim dežurstva i stanica hitne medicinske pomoći (SHMP):

1 - doktor medicine

1 - med. sestra ili tehničar

1 - vozač (+ 1 sanitetsko vozilo)

Standardni tim sanitetskog prijevoza: (SP)

2 - vozača (+ 2 sanitetska vozila)

1 - med. sestra ili tehničar

Sastav standardnog tima prijavno-dojavne jedinice:

1 - med. sestra ili tehničar

U regionalnim centrima s više od 250.000 stanovnika službu se popunjava
s 5 doktora medicine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Red.                   Broj stanovnika                      Način ustroja
                  Broj timova
broj
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.                      do 15.000 stanovnika               dežurstvo ili
                            1
                                                                         pripravnost

                                                                         SP
                                         2
 2.                    od 15.000 do 25.000                dežurstvo                                1

                        stanovnika                                 pripravnost
                             1
                                                                         (ili
2 pripravnosti)
                                                                         SP
                                         2
 3.                    od 25.000 do 40.000                dežurstvo                                1

                        stanovnika                                 pripravnost
                            2
                                                                        (ili
2 dežurstva)
                                                                        SP
                                          3
 4.                    od 40.000 do 60.000               jedinica HMP                          5

                        stanovnika                                SP                                           3

                                                                        prijavno
dojavne
                                                                        jedinice
                                   5

 5. od 60.000 na svakih daljnjih 20.000 stanovnika dodaje se 1 standardni
tim HMP
     sanitetski prijevoz na svakih daljnjih 80.000 stanovnika dodaje se
1 standardni tim
    prijavno-dojavna služba na svakih daljnjih 100.000 stanovnika dodaje
se 1 standardni tim.

U mjestima koja su udaljena od sjedišta jedinice ili stanice HMP više
od 20 km iznimno se može
ustrojiti pripravnost ako su u primarnoj zdravstvenoj zaštiti ugovorena
najmanje 2 tima, uz uvjet
da je to i mjesto stanovanja tih doktora.

Dežurstvo i pripravnost ne mogu biti ustrojeni u istom mjestu.

 6. U regionalnim centrima ustrojava se                       Sastav
tima
     dežurstvo za provođenje stomatološke                   u dežur.:
     zaštite i to: u Osijeku, Splitu, Rijeci i                      1 dr.
stom.,
     Zagrebu po 1 tim na jednom punktu.                     1 medic.
                                                                                  sestra
SSS

 7. U gradovima od 40.000 do 80.000                      Sastav tima

     stanovnika ustrojava se dežurstvo u                      u dežur.:

     ljekarni s 1 timom na jednom punktu.                   1 magistar

                                                                                farmacije

U gradovima s većim brojem stanovnika
ustrojava se dežurstvo s 1 timom na
jednom punktu za svakih 100.000 stanovnika.

U dežurstvu i pripravnosti sudjeluju svi ugovorni doktori opće (obiteljske)
medicine na određenom području, kao i ugovorni doktori stomatologije u
regionalnim centrima, prema ustrojstvu i rasporedu koji određuje ravnatelj
mjerodavnog doma zdravlja.

*Tablica 2* **- Popis laboratorijsko-dijagnostičkih postupaka
u primarnoj zdravstvenoj zaštiti**

```
___________________________________________________________________________________
Red.
broj    Šifra                           Naziv
___________________________________________________________________________________

 1.     28101           K Sedimentacija eritrocita, (Se)

 2.     28010           K Eritrociti ........ (E)

 3.     28301           K Hemoglobin ...... (Hb)

 4.     28801           K Leukociti ...... (L)

 5.     28810           Kvalitativna i kvantitativna analiza krvnog razmaza

 6.     28041           K Retikulociti ...... (Rtc)

 7.     28110           K Hematokrit ....... (He)

 8.     28021           K Trombociti ........ (Tr)

 9.     28130           MCV

10.     28311           MCH

11.     28312           MCHC

12.     21310           S,P Glukoza ...... (GUK)

13.     23301           Oralni test opterećenja glukozom ..... (o-GTT)

14.     21020           S Ukupni proteini

15.     21120           S Ureja

16.     21130           S Urat

17.     21141           S Kreatinin

18.     21151           S Bilirubin ukupni

19.     21152           S Bilirubin konjugirani

20.     21402           S Triacilgliceroli (Trigliceridi)

21.     21421           S Kolesterol

22.     21424           S HDL - kolesterol

23.     24601           S Aspartat aminotransferaza (AST)

24.     24610           S Alanin aminotransferaza (ALT)

25.     24681           S gama-Glutamil transferaza (GGT)

26.     24701           S,U alfa-Amilaza

27.     24720           S Alkalna fosfataza

28.     28331           S Ukupni kapacitet vezanja željeza (TIBC)

29.     28333           S Slobodni kapacitet vezanja željeza (UIBC)

30.     28350           S Željezo (Fe)

31.     28601           K Vrijeme krvarenja kapilarne krvi (VK)

32.     28621           P Protrombinsko vrijeme (PV)

33.     21502           S,P Kalij (Kalijev ion)

34.     21501           S,P Natrij (Natrijev ion)

35.     19141           Vađenje kapilarne krvi

36.     19142           Vađenje venske krvi

37.     22630           F Hemoglobin kvalitativno (Okultno krvarenje)

38.     27102           Mikroskopski pregled perianalnog otiska (ljepljivim celofanom)

39.     27103           F Mikroskopski pregled stolice na parazite - nativni pripravak

40.     22125           U Kompletna pretraga urina (kemijska analiza, sediment, spec. tež.)

41.     22126           U Kemijska analiza urina (glukoza, proteini)

42.     22127           U Kemijska analiza urina (glukoza, ketoni)

43.     22540           U Sediment urina (eritrociti, leukociti, cilindri, bakterije,
                        kristali, paraziti)
```

*2. Na sekundarnoj i tercijarnoj razini*

Članak 14.

Standardi i normativi zdravstvene zaštite na sekundarnoj i tercijarnoj
razini navedeni su u:

Tablici 3 - Popis ordinacija za specijalističko-konzilijarnu zdravstvenu
zaštitu,

Tablici 4 - Broj bolesničkih ležaja u odnosu na broj stanovnika,

Tablici 5 - Prosječan broj dana bolničkog liječenja.

Članak 15.

Standard u specijalističko-konzilijarnoj zdravstvenoj zaštiti utvrđen
je kadrovskim i vremenskim normativima iz Popisa dijagnostičkih i terapijskih
postupaka u zdravstvenim djelatnostima, a iskazuje se po djelatnostima
specijalističko-konzilijarne zdravstvene zaštite i provodi u ordinacijama:

*Tablica 3 -***Popis ordinacija specijalističko-konzilijarne
zdravstvene zaštite za:**

 1. dječje bolesti

 2. unutarnje bolesti

 3. plućne bolesti

 4. zarazne bolesti

 5. zloćudne bolesti

 6. živčane bolesti

 7. duševne bolesti

 8. fizikalnu medicinu i medicinsku rehabilitaciju

 9. kožne i spolne bolesti

10. ženske bolesti i porođaje

11. opću kirurgiju i ostale kirurške grane

12. očne bolesti

13. otorinolaringologiju

14. ortodonciju

15. protetiku

16. dentalnu patologiju i endodonciju

17. oralnu patologiju

18. parodontologiju

19. oralnu kirurgiju

20. dijagnostiku, odnosno dijagnostički laboratorij

21. anesteziologiju.

Pod ordinacijama iz stavke 1. ovog članka smatra se specijalističke
ordinacije u polikliničkim i bolničkim ustanovama, državnim zdravstvenim
zavodima, domovima zdravlja i kod privatnih zdravstvenih djelatnika koji
su u ugovornom odnosu sa Zavodom.

Članak 16.

Standard u bolničkoj zdravstvenoj zaštiti iskazuje se po djelatnostima,
a prema:

- broju bolesničkih ležaja u odnosu na broj stanovnika

- prosječnom broju dana bolničkog liječenja

- kadrovskim i vremenskim normativima iz Popisa dijagnostičkih i terapijskih
postupaka u zdravstvenim djelatnostima.

Standardi u bolničkoj zdravstvenoj zaštiti navedeni su u tablicama 4
i 5, kako slijedi:

```
Tablica 4 - Broj bolesničkih ležaja na 1000 stanovnika prema postupcima i po djelatnostima:
I. Za liječenje bolesnika oboljelih od akutnih bolesti
____________________________________________________________________________________________________
Red.      Naziv djelatnosti                             postupci
broj.                                   uobičajeni      složeniji*      najsloženiji**  ukupno
____________________________________________________________________________________________________
 1.     Unutarnje bolesti               0,562           0,0321          0,0160          0,6101
 2.     Plućne bolesti                  0,178           0,0102          0,0051          0,1933
 3.     Živčane bolesti                 0,193           0,0110          0,0055          0,2095
 4.     Dječje bolesti                  0,308           0,0176          0,0088          0,3344
 5.     Duševne bolesti                 0,264           0,0151          0,0076          0,2867
 6.     Zarazne bolesti                 0,149           0,0085          0,0043          0,1618
 7.     Kožne i spolne bolesti          0,070           0,0040          0,0020          0,0760
 8.     Fizik. med. i med. rehabil.     0,106           0,0061          0,0030          0,1151
 9.     Ženske bolesti i porođaji       0,456           0,0261          0,0131          0,4952
10.     Kirurgija                       0,598           0,0342          0,0171          0,6493
11.     Ortopedija                      0,176           0,0101          0,0051          0,1912
12.     Neurokirurgija                  0,053           0,0030          0,0015          0,0575
13.     Urologija                       0,053           0,0030          0,0015          0,0575
14.     Zloćudne bolesti                0,053           0,0030          0,0015          0,0575
15.     Očne bolesti                    0,132           0,0075          0,0037          0,1432
16.     Bolesti uha, grla i nosa        0,149           0,0085          0,0042          0,1617
17.     Anesteziologija i reanimatologija
        sa središnjom jedinicom
        intenzivnog liječenja***
_____________________________________________________________________________________________________
        UKUPNO (1-16)                   3,500           0,2000          0,1000          3,8000
_____________________________________________________________________________________________________
II. Za liječenje bolesnika oboljelih od kroničnih bolesti
18.     Duševnih bolesti                                                                0,700
19.     Bolesti koje se liječe fizikalnom med. i medicinskom
        rehabil.                                                                        0,440
20.     Bolesti osoba starije dobi i djece s trajnim
        psihofizičkim smetnjama                                                         0,400
_____________________________________________________________________________________________________
        UKUPNO (18-20)                                                                  1,540
_____________________________________________________________________________________________________
Napomena:
*       složeniji postupci na razini regionalnih centara (Osijek, Rijeka, Split, Zagreb)
**      najsloženiji postupci (kliničke ustanove i klinike)
***     središnja jedinica intenzivnog liječenja 3% od ukupnog broja ležaja
***     središnja jedinica intenzivnog liječenja kliničkih bolnica do 5% od ukupnog broja ležaja

```

```
Tablica 5 - Prosječan broj dana bolničkog liječenja
_______________________________________________________________________________
Red.    I. Liječenje bolesnika oboljelih od                     Dani bol.
broj       akutnih bolesti                                      liječenja
_______________________________________________________________________________
1.      Unutarnje bolesti, plućne bolesti,
        živčane bolesti, bolesti sustava za
        kretanje i zarazne bolesti
        -       uobičajena bolnička zdravstvena skrb              10
        -       bolnička zdravstvena skrb u
                pojačanoj njezi                                 do 4
        -       bolnička zdravstvena skrb u jedinici
                intenzivnog liječenja                           do 3
2.      Dječje bolesti
        -       uobičajena zdravstvena skrb                       12
        -       bolnička zdravstvena skrb u jedinici
                intenzivnog liječenja novorođenčadi             do10
        -       bolnička zdravstvena skrb u jedinici
                intenzivnog liječenja                           do 4
        -       bolnička zdravstvena skrb u
                pojačanoj njezi                                 do 4
3.      Duševne bolesti
        -       uobičajena bolnička zdravstvena skrb              21
        -       bolnička zdravstvena skrb u
                pojačanoj njezi                                 do 4
4.      Kožne i spolne bolesti
        -       uobičajena bolnička zdravstvena skrb               8
5.      Kirurgija, ortopedija, neurokirurgija,
        urologija i onkologija
        -       uobičajena bolnička zdravstvena skrb               9
        -       bolnička zdravstvena skrb u jedinici
                intenzivnog liječenja                           do 3
        -       bolnička zdravstvena skrb u
                pojačanoj njezi                                 do 4
6.      Ženske bolesti i porodiljstvo
        -       uobičajena bolnička zdravstvena skrb               7
        -       bolnička zdravstvena skrb u jedinici
                intenzivnog liječenja                           do 3
        -       bolnička zdravstvena skrb u
                pojačanoj njezi                                 do 3
        -       bolnička zdravstvena skrb u
                pojačanoj njezi novorođenčadi                   do 2
7.      Očne bolesti
        -       uobičajena bolnička zdravstvena skrb               8
8.      Bolesti uha, grla i nosa
        -       uobičajena bolnička zdravstvena skrb               6
                bolnička zdravstvena skrb u jedinici
                intenzivnog liječenja                           do 2
        -       bolnička zdravstvena skrb u
                pojačanoj njezi                                 do 2
_______________________________________________________________________________
Red.    II. Liječenje bolesnika oboljelih od                   Dani bol.
broj    kroničnih bolesti                                      liječenja
_______________________________________________________________________________
        1.      Duševne bolesti                                    60
        2.      Bolesti koje se liječe fizikalnom med.
                i med. rehabilitacijom                             21
        3.      Bolesti osoba starije dobi i djece s
                trajnim psihofizičkim smetnjama                    30

```

V. ZAVRŠNE ODREDBE

Članak 17.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1999. godine.

Klasa: 025-04/98-01/128
Urbroj: 338-01-04-98-1
Zagreb, 22. prosinca 1998.

Predsjednik
Upravnog vijeća Hrvatskog
zavoda za zdravstveno osiguranje
**doc. dr. sc. Mate Ljubičić,** v. r.

Pravilnik, NN 165/1998-2037
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)